
	 COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	4.02.2014

	Nr.
	4c-6/578


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative privind modificarea Legii nr.263/2007 privind înființarea, organizarea și funcționarea creșelor, trimisă comisiei pentru examinare pe fond, cu adresa nr. Pl.x 516 din 16 decembrie 2013.

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	4.02.2014

	Nr.
	4c-6/578


R A P O R T      
asupra propunerii legislative privind modificarea Legii nr.263/2007 privind înființarea, organizarea și funcționarea creșelor

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 516 din 16 decembrie 2013, cu dezbaterea pe fond în procedură obişnuită, a propunerii legislative privind modificarea Legii nr.263/2007 privind înființarea, organizarea și funcționarea creșelor.
La întocmirea prezentului raport Comisia a avut în vedere:

- avizul favorabil al Consiliului Legislativ (nr.1356/09.12.2013)
- avizul favorabil al Comisiei pentru muncă și protecție socială (nr.4c-7/757/3.02.2014)

Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Propunerea legislativă are ca obiect de reglementare amendarea unor prevederi din Legea nr.263/2007 privind înființarea, organizarea și funcționarea creșelor, cu modificările și completările ulterioare.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 4 februarie 2014.
La lucrările comisiei au fost prezenţi 34 deputaţi, din totalul de 36 membri ai comisiei.


În urma examinării intervenţiei legislative şi a opiniilor exprimate de către membrii Comisiei, s-a hotărât cu unanimitate de voturi să se supună plenului Camerei Deputaţilor adoptarea propunerii legislative privind modificarea Legii nr.263/2007 privind înființarea, organizarea și funcționarea creșelor cu amendamente admise astfel cum sunt redate în Anexa la prezentul raport.

 În raport cu obiectul şi conţinutul reglementării, propunerea legislativă face parte din categoria legilor organice.
	             PREŞEDINTE,
	SECRETAR,

	MARIN ALMĂJANU
	Ion Marcel CIOLACU


Consilier, Roxana Feraru
ANEXA



Amendamente admise
   
În urma dezbaterilor, membrii Comisiei au admis următoarele amendamente:

	Nr. crt.
	Text propunere legislativă
	Amendamente propuse
	Motivarea amendamentelor propuse

	0
	1
	3
	4

	1. 
	LEGE
privind modificarea Legii nr.263/2007 privind înființarea, organizarea și funcționarea creșelor


	LEGE
pentru modificarea Legii nr.263/2007 privind înființarea, organizarea și funcționarea creșelor

	Pentru respectarea uzanței în redactarea actelor normative.

	2. 
	
Articol unic. Legea nr.263/2007 privind înființarea, organizarea și funcționarea creșelor, publicată în Monitorul Oficial al Romaniei, Partea I, nr.507 din 30 iulie 2007, cu modificările și completările ulterioare, se modifică după cum urmează:
	Nemodificat
	

	3. 
	

1. La articolul 1, alineatul (1) se modifică și va avea următorul cuprins:

“(1) Creșele sunt instituții publice sau private specializate în servicii cu caracter social, medical, educațional pentru creșterea, îngrijirea și educarea timpurie a copiilor cu vârste cuprinse intre 3 luni și 3 ani.
	
1. Alineatul (1) al articolului 1 va avea următorul cuprins:

Nemodificat
	Tehnică legislativă.

	4. 
	

2. La articolul 2, alineatul (1) se modifică și va avea următorul cuprins:

“(1) Creșele se înființeaza, se organizează și functionează ca centre cu program de lucru zilnic, în sistem public ori privat.”
	
2. Alineatul (1) al articolului 2 va avea următorul cuprins:

Nemodificat
	Tehnică legislativă.

	5. 
	

3. La articolul 3, alineatul (1) literele a) și b) se modifică și vor avea următorul cuprins:

“a) asigură servicii de ingrijire și supraveghere a copiilor cu vârste cuprinse intre 3 luni și 3 ani, prin personalul angajat specializat sau protocoale cu structuri specializate;


b) asigură un program de educație timpurie adecvat vârstei, nevoilor, potențialului de dezvoltare și particularităților copiilor cu vârste cuprinse intre 3 luni și 3 ani, prin personalul angajat specializat sau protocoale cu structuri specializate;”
	

3. La alineatul (1) al articolului 3, literele a) și b) vor avea următorul cuprins:
Nemodificat
	Tehnică legislativă.

	6. 
	

4. La articolul 4, alineatul (1) literele a) și c) se modifică și vor avea urmatorul cuprins:

”a) grupa mica, între 3 luni și un an;


b) grupa mare, între 2 ani și 3 ani.”
	

4. La alineatul (1) al articolului 4, literele a) și c) vor avea următorul cuprins:
Nemodificat
	Tehnică legislativă.

	7. 
	

5. La articolul 5, alineatele (3), (4) și (5) se abrogă.

	
5. Alineatele (3) - (5) ale articolului 5 se abrogă.
	Tehnică legislativă.

	8. 
	

6. La articolul 6, alineatul (1) se modifică și va avea următorul cuprins: 

“(1) Înscrierea copiilor la creșă în sistem public se face de regulă la începutul anului școlar sau, în situații deosebite, în timpul anului scolar.”
	
6. Alineatul (1) al articolului 6 va avea următorul cuprins:

Nemodificat
	Tehnică legislativă.

	9. 
	

8. La articolul 9, alineatele (3), (4), (5) și (6) se abrogă.

	
7. Alineatele (3) - (6) ale articolului 9 se abrogă.
	Tehnică legislativă.

	10. 
	
9. La articolul 10, alineatul (1) se modifică și va avea următorul cuprins:

“(1) Valoarea contribuției lunare de întreținere datorate de părinții/reprezentanții legali ai copiilor inscriși la creșa organizată în sistem public se stabilește anual de către Consiliul local. Aceasta trebuie sa fie cel putin egală cu nivelul alocației zilnice de hrană stabilită prin hotărâre a Consiliului local.”

	
8. Alineatul (1) al articolului 10 va avea următorul cuprins:

Nemodificat
	Tehnică legislativă.

	11. 
	
10. La articolul 10, alineatul (3) se abrogă.

	
9. Alienatul (3) al articolului 10 se abrogă.
	Tehnică legislativă.

	12. 
	
11. La articolul 24, alineatul (1) se modifică și va avea următorul cuprins:

“Articolul 24. - În termen de 60 de zile de la intrarea în vigoare a prezentei legi, Ministerul Muncii, Familiei, Protecției Sociale și Persoanelor Vârstnice, împreuna cu Ministerul Educației Naționale, modifică corespunzator Hotărârea de Guvern nr.1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolara, publicată în Monitorul Oficial al României, Partea I, nr.8 din 07 ianuarie 2013.”

	
10. Articolul 24 va avea următorul cuprins:


“Art.24. - În termen de 60 de zile de la data intrării în vigoare a prezentei legi, Ministerul Muncii, Familiei, Protecției Sociale și Persoanelor Vârstnice împreuna cu Ministerul Educației Naționale vor modifica în mod  corespunzător Hotărârea Guvernului nr.1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară, publicată în Monitorul Oficial al României, Partea I, nr.8 din 7 ianuarie 2013.”
	Pentru rigoare normativă.

